athenaeus-soph.deipnosophistae 12.43
ἐν δὲ τῇ τρισκαιδεκάτῃ τῶν Φιλιππικῶν περὶ Χαβρίου τοῦ Ἀθηναίου ἱστορῶν φησιν οὐ δυνάμενος δὲ ζῆν ἐν τῇ πόλει τὰ μὲν διὰ τὴν ἀσέλγειαν καὶ διὰ τὴν πολυτέλειαν τὴν αὑτοῦ τὴν περὶ τὸν βίον , τὰ δὲ διὰ τοὺς Ἀθηναίους · ἅπασι γάρ εἰσι χαλεποί · διὸ καὶ εἵλοντο αὐτῶν οἱ ἔνδοξοι ἔξω τῆς πόλεως καταβιοῦν , Ἰφικράτης μὲν ἐν Θρᾴκῃ , Κόνων δ’ ἐν Κύπρῳ , Τιμόθεος δ’ ἐν Λέσβῳ , Χάρης δ’ ἐν Σιγείῳ , καὶ αὐτὸς ὁ Χαβρίας ἐν Αἰγύπτῳ . καὶ περὶ τοῦ Χάρητος ἐν τῇ πέμπτῃ καὶ τεσσαρακοστῇ φησιν Χάρητός τε νωθροῦ τε ὄντος καὶ βραδέος , καίτοι γε καὶ πρὸς τρυφὴν ἤδη ζῶντος · ὅς γε περιήγετο στρατευόμενος αὐλητρίδας καὶ ψαλτρίας καὶ πεζὰς ἑταίρας , καὶ τῶν χρημάτων τῶν εἰσφερομένων εἰς τὸν πόλεμον τὰ μὲν εἰς ταύτην τὴν ὕβριν ἀνήλισκε , τὰ δ’ αὐτοῦ κατέλειπεν Ἀθήνησιν τοῖς τε λέγουσιν καὶ τὰ ψηφίσματα γράφουσιν καὶ τῶν ἰδιωτῶν τοῖς δικαζομένοις · ἐφ’ οἷς ὁ δῆμος ὁ τῶν Ἀθηναίων οὐδεπώποτε ἠγανάκτησεν , ἀλλὰ διὰ ταῦτα καὶ μᾶλλον αὐτὸν ἠγάπων οἱ πολῖται , καὶ δικαίως · καὶ γὰρ αὐτοὶ τοῦτον τὸν τρόπον ἔζων , ὥστε τοὺς μὲν νέους ἐν τοῖς αὐλητριδίοις καὶ παρὰ ταῖς ἑταίραις διατρίβειν , τοὺς δὲ μικρὸν ἐκείνων πρεσβυτέρους ἐν πότοις καὶ κύβοις καὶ ταῖς τοιαύταις ἀσωτίαις , τὸν δὲ δῆμον ἅπαντα πλείω καταναλίσκειν εἰς τὰς κοινὰς ἑστιάσεις καὶ κρεανομίας ἤπερ εἰς τὴν τῆς πόλεως διοίκησιν . ἐν δὲ τῷ ἐπιγραφομένῳ τοῦ Θεοπόμπου συγγράμματι περὶ τῶν ἐκ Δελφῶν συληθέντων Χρημάτων Χάρητι , φησί , τῷ Ἀθηναίῳ διὰ Λυσάνδρου τάλαντα ἑξήκοντα . ἀφ’ ὧν ἐδείπνισενι Ἀθηναίους ἐν τῇ ἀγορᾷ θύσας τὰ ἐπινίκια τῆς γενομένης μάχης πρὸς τοὺς Φιλίππου ξένους . ὧν ἡγεῖτο μὲν Ἀδαῖος ὁ ᾽ Ἀλεκτρυὼν ἐπικαλούμενος · περὶ οὗ καὶ ʽ Ἡρακλείδης ὁ τῶν κωμῳδιῶν ποιητὴς μέμνηται οὕτως ἀλεκτρυόνα τὸν τοῦ Φιλίππου παραλαβὼν · ἀωρὶ κοκκύζοντα καὶ πλανώμενον κατέκοψεν οὐ γὰρ εἶχεν οὐδέπω λόφον . ἕνα κατακόψας μάλα συχνοὺς ἐδείπνισεν Χάρης Ἀθηναίων τόθ’ ὡς γενναῖος ἦν . τὰ αὐτὰ ἱστορεῖ καὶ Δοῦρις .
Lemmas: ἐν δέ ὁ τρισκαιδέκατος ὁ φιλιππικός περί Χαβρίας ὁ Ἀθηναῖος ἱστορέω φημί οὐ δύναμαι δέ ζάω ἐν ὁ πόλις ὁ μέν διά ὁ ἀσέλγεια καί διά ὁ πολυτέλεια ὁ ἑαυτοῦ ὁ περί ὁ βίος , ὁ δέ διά ὁ Ἀθηναῖος · ἅπας γάρ εἰμί χαλεπός · διό καί αἱρέω αὐτός ὁ ἔνδοξος ἔξω ὁ πόλις καταβιόω , Ἰφικράτης μέν ἐν Θρᾴκη , Κόνων δέ ἐν Κύπρος , Τιμόθεος δέ ἐν Λέσβος , Χάρης δέ ἐν Σίγειον , καί αὐτός ὁ Χαβρίας ἐν Αἴγυπτος . καί περί ὁ Χάρης ἐν ὁ πέμπτος καί τεσσαρακοστός φημί Χάρης τε νωθρός τε εἰμί καί βραδύς , καίτοι γε καί πρός τρυφή ἤδη ζάω · ὅς γε περιάγω στρατεύω αὐλητρίς καί ψάλτρια καί πεζός ἑταίρα , καί ὁ χρῆμα ὁ εἰσφέρω εἰς ὁ πόλεμος ὁ μέν εἰς οὗτος ὁ ὕβρις ἀναλίσκω , ὁ δέ αὐτός καταλείπω Ἀθήνησι ὁ τε λέγω καί ὁ ψήφισμα γράφω καί ὁ ἰδιώτης ὁ δικάζω · ἐπί ὅς ὁ δῆμος ὁ ὁ Ἀθηναῖος οὐδεπώποτε ἀγανακτέω , ἀλλά διά οὗτος καί μάλα αὐτός ἀγαπάω ὁ πολίτης , καί δίκαιος · καί γάρ αὐτός οὗτος ὁ τρόπος ζάω , ὥστε ὁ μέν νέος ἐν ὁ αὐλητρίδιον καί παρά ὁ ἑταίρα διατρίβω , ὁ δέ μικρός ἐκεῖνος πρέσβυς ἐν πότος καί κύβος καί ὁ τοιοῦτος ἀσωτία , ὁ δέ δῆμος ἅπας πολύς καταναλίσκω εἰς ὁ κοινός ἑστίασις καί κρεανομία ἤ εἰς ὁ ὁ πόλις διοίκησις . ἐν δέ ὁ ἐπιγράφω ὁ Θεόπομπος σύγγραμμα περί ὁ ἐκ Δελφοί συλάω χρῆμα Χάρης , φημί , ὁ Ἀθηναῖος διά Λύσανδρος τάλαντον ἑξήκοντα . ἀπό ὅς δειπνίζω Ἀθηναῖος ἐν ὁ ἀγορά θύω ὁ ἐπινίκιος ὁ γίγνομαι μάχη πρός ὁ Φίλιππος ξένος . ὅς ἡγέομαι μέν Ἀδαῖος ὁ ᾽ ἀλεκτρυών ἐπικαλέω · περί ὅς καί ʽ Ἡρακλείδης ὁ ὁ κωμῳδία ποιητής μιμνῄσκω οὕτως ἀλεκτρυών ὁ ὁ Φίλιππος παραλαμβάνω · ἀωρί κοκκύζω καί πλανάω κατακόπτω οὐ γάρ ἔχω οὐδέπω λόφος . εἷς κατακόπτω μάλα συχνός δειπνίζω Χάρης Ἀθηναῖος τότε ὡς γενναῖος εἰμί . ὁ αὐτός ἱστορέω καί Δοῦρις .